stanford-oval/wikipedia huggingface dataset:
การหลีกเลี่ยงการตรวจพิจารณาทางอินเทอร์เน็ต
การหลีกเลี่ยง สภาวะนิรนาม ความเสี่ยง และความเชื่อใจ

การหลีกเลี่ยงการเซ็นเซอร์และสภาพนิรนามเป็นคนละเรื่องกัน เพราะเทคนิคการหลีกเลี่ยงช่วยให้เข้าถึงบริการต่าง ๆ รวมทั้งเว็บไซต์ได้ แต่ไม่สามารถป้องกันการระบุที่อยู่ในเครือข่าย (คือที่อยู่ไอพี) หรือการระบุบุคคลได้ ส่วนระบบนิรนามใช้ในการป้องกันระบุบุคคลเริ่มตั้งแต่การระบุที่อยู่ไอพี ซึ่งแม้จะช่วยหลีกเลี่ยงการบล็อกบริการได้ แต่ก็ยังไม่ใช่หน้าที่หลัก ควรจะเข้าใจว่า บริการพร็อกซีที่เข้าถึงได้โดยสาธารณะจะไม่ป้องกันสภาวะนิรนาม และระบบอาจตรวจดูและบันทึกตำแหน่งที่อยู่ของคอมพิวเตอร์ที่ใช้บริการและของระบบบริการที่ใช้
บุคคลและสถานการณ์ต่าง ๆ จะมีความเสี่ยงไม่เท่ากัน เช่น บุคคลที่พยายามเข้าถึงข้อมูลที่ถูกเซ็นเซอร์ เทียบกับบุคคลที่ตีพิมพ์ข้อมูลที่ถูกเซ็นเซอร์ และดังนั้น ต้องพิจารณาถึงความปลอดภัยของวิธีที่ใช้ต่าง ๆ กัน การต่อกับเน็ตจากบ้านหรือจากที่สาธารณะเช่นบริการให้ใช้เน็ตหรือไวไฟ ก็มีความเสี่ยงต่าง ๆ กันด้วย เช่น ผู้ใช้อาจต้องให้ข้อมูลระบุบุคคลแก่ผู้ให้บริการ หรือผู้ให้บริการบันทึกข้อมูลการใช้ซึ่งอาจตรวจสอบได้ในภายหลัง ผู้ใช้อาจมีความจำเป็นไม่เหมือนกัน บางคนเพียงแต่ต้องการใช้เบราว์เซอร์ดูเว็บ บางคนอาจต้องใช้แอ็ปที่ต่อเน็ตอื่น ๆ รวมทั้งอีเมล (เอสเอ็มทีพี/ไอแมป) การรับส่งไฟล์ (เอฟทีพี) ซึ่งอาจต้องติดตั้งซอฟต์แวร์เพิ่มขึ้นเพื่อทำการหลีกเลี่ยง และอาจเป็นความเสี่ยงถ้าคอมพิวเตอร์ถูกยึดหรือถูกตรวจสอบ ดังนั้น ผู้ใช้จึงจำเป็นต้องเข้าใจความจำกัดและความเสี่ยงของเทคโนโลยี และทำสิ่งที่สมควรเพื่อให้ได้ความปลอดภัย
ในเขตการปกครองหลายเขต การเข้าถึงข้อมูลที่ถูกบล็อกจัดเป็นอาชญากรรมหนัก โดยเฉพาะที่จัดเป็นอันตรายต่อความมั่นคงแห่งชาติ เป็นสื่อลามกอนาจารเด็ก หรือเป็นการยุยงให้ใช้ความรุนแรง ดังนั้น จึงสำคัญที่จะเข้าใจเทคโนโลยีการเลี่ยงการเซ็นเซอร์ สิ่งที่มันทำได้หรือไม่ได้ แล้วใช้อุปกรณ์อย่างเหมาะสมในสถานการณ์นั้น ๆ ควรใช้ความระมัดระวังเป็นอย่างดีในการติดตั้ง ตั้งค่า และใช้อุปกรณ์หลีกเลี่ยงเซ็นเซอร์ให้เหมาะสม บุคคลที่เกี่ยวข้องกับองค์กรสิทธิมนุษยชนที่มีชื่อเสียง ผู้คัดค้านทางการเมือง ผู้ชุมนุมประท้วง หรือกลุ่มที่สนับสนุนการเปลี่ยนแปลงควรใช้ความระมัดระวังเป็นพิเศษเพื่อป้องกันการระบุบุคคลออนไลน์ คือควรใช้วิธีการที่รักษาสภาพนิรนามได้ดีที่สุด
เว็บไซต์และอุปกรณ์ที่ใช้ในการหลีกเลี่ยงควรให้บริการโดยบุคคลที่สามซึ่งไว้ใจได้ อยู่นอกเขตปกครองที่ทำการเซ็นเซอร์ ไม่รวบรวมข้อมูลระบุบุคคลและข้อมูลส่วนตัวอื่น ๆ ที่ดีที่สุดก็คือ ครอบครัวและเพื่อนที่ไว้ใจได้ที่รู้จัก แต่ถ้าไม่มี ก็อาจต้องใช้เว็บไซต์และอุปกรณ์ที่ให้บริการโดยบุคคลหรือองค์กรต่าง ๆ ที่รู้โดยเพียงแต่ชื่อเสียงหรือโดยคำแนะนำและคำรองรับ บริการหลีกเลี่ยงที่ทำเป็นการค้าอาจให้สภาวะนิรนามเมื่อกำลังเยี่ยมชมอินเทอร์เน็ต แต่ก็อาจถูกบังคับโดยกฎหมายให้แสดงบันทึกและข้อมูลส่วนบุคคลของผู้ใช้แก่เจ้าหน้าที่
ผู้ใช้ยิ่งมีความชำนาญทางเทคนิคเท่าไร ก็มีทางเลือกหลีกเลี่ยงการถูกเซ็นเซอร์มากขึ้นเท่านั้น เทคโนโลยีบางอย่างอาจติดตั้งยาก ตั้งค่าให้ถูกต้องได้ยาก หรือใช้ให้ปลอดภัยได้ยาก แม้ผู้ใช้จะสามารถเรียนรู้เพื่อใช้เทคโนโลยีที่ซับซ้อน แต่ผู้ใช้ควรระมัดระวังว่า ถ้าติดตั้งไม่ถูกต้อง ตั้งค่าไม่ถูกต้อง หรือใช้อย่างไม่ถูกต้อง เทคโนโลยีที่ควรทำให้ปลอดภัยจริง ๆ กลับสร้างความเสี่ยงให้แก่ผู้ใช้
วิธีต่าง ๆ

มีวิธีต่าง ๆ หลายอย่างที่อาจช่วยให้หลีกเลี่ยงการกรองข้อมูลทางอินเทอร์เน็ต เริ่มตั้งแต่จากง่าย ๆ จนถึงซับซ้อน ซึ่งผู้พัฒนาอาจทำให้เกิดผลโดยใช้เวลาเล็กน้อย จนถึงยาก วิธีการแต่ละอย่างก็ไม่ใช่ว่าจะเลี่ยงวิธีการถูกตรวจพิจารณาได้ทุกอย่าง และแม้ตัวอุปกรณ์หรือเว็บไซต์ที่ช่วยการหลีกเลี่ยงเอง ก็อาจถูกเซ็นเซอร์หรือตรวจเฝ้าดู
การหลีกเลี่ยงการเซ็นเซอร์ที่ใช้พร็อกซี อาจช่วยให้เข้าถึงข้อมูลต่างประเทศได้ แต่ก็ไม่แก้ปัญหาการเซ็นเซอร์ภายในประเทศ คือไม่ช่วยให้เข้าถึงข้อมูลที่โฮสต์ภายในประเทศได้ และไม่ได้ช่วยป้องกันการโจมตีโดยปฏิเสธการให้บริการหรือการโจมตีประเภทอื่น ๆ ที่ตั้งเป้าที่ผู้ตีพิมพ์ข้อมูล
วิธีต่าง ๆ > แคชเว็บเพจ

เสิร์ชเอนจินบางอย่างเก็บแคชเว็บเพจ ซึ่งก็คือก๊อปปี้ของเว็บเพจที่เข้าดรรชนี และการเข้าถึงแคชเว็บเพจอาจไม่ถูกบล็อกในบางประเทศ ซึ่งสามารถเปิดดูได้โดยตามลิงก์ที่มีป้ายว่า "cached" (แคช) ในรายการที่เป็นผลการเสิร์ช
กูเกิลยังให้เข้าถึงแคชเว็บเพจโดยพิมพ์ "cache:ยูอาร์แอลที่บล็อก" เป็นวลีเสิร์ช ข้อดีสุดของการใช้ระบบกูเกิลก็คือมีใช้ทั่วโลกโดยไม่ต้องดาวน์โหลดหรือติดตั้งโปรแกรม
วิธีต่าง ๆ > เว็บเพจแปลภาษา

มีบริการแปลภาษาทางอินเทอร์เน็ตหลายแห่ง บ่อยครั้งโดยเสิร์ชเอนจิน เมื่อให้เว็บเพจแปลยูอาร์แอลให้ ระบบบริการจะเป็นผู้เข้าถึงข้อมูลซึ่งไม่ถูกบล็อก และทำให้ผู้ใช้สามารถดูเนื้อหาที่ถูกเซ็นเซอร์โดยไม่ต้องเข้าถึงเว็บเพจที่ต้องการโดยตรง ข้อดีสุดก็คือมีใช้ทั่วโลกโดยไม่ต้องดาวน์โหลดหรือติดตั้งโปรแกรม ตัวอย่างระบบบริการรวมทั้ง Bing Translator และ translate.google.com
กูเกิล แปลภาษาสามารถใช้เปิดดูยูอาร์แอลที่ถูกบล็อก คือให้ใส่ยูอาร์แอลในช่องที่จะให้แปล ตั้งภาษาเป้าหมายให้เป็นภาษาเดิมของยูอาร์แอล แล้วกูเกิลก็จะแสดงเนื้อความโดยไม่ได้แปล
วิธีต่าง ๆ > เว็บไซต์สำเนาหรืออาร์ไคฟ์

ก๊อปปี้ของเว็บไซต์หรือเว็บเพจอาจมีในสำเนาเว็บไซต์ (mirror) และอาร์ไคฟ์ (archive) เช่น อินเทอร์เน็ตอาร์ไคฟ์ โดยที่ไซต์เหล่านี้ไม่ถูกบล็อก ส่วน InterPlanetary File System เป็นเทคโนโลยีเก็บและแชร์ไฟล์แบบโอเพนซอร์ซ ไร้ศูนย์ ที่ทนทานฟื้นสภาพได้ เป็นระบบที่ใช้โดยนักปฏิบัติการในเหตุการณ์บล็อกวิกีพีเดียในประเทศตุรกีปี 2017
วิธีต่าง ๆ > บริการเว็บเป็นอีเมล

บริการเว็บเป็นอีเมล (web-to-e-mail) จะส่งข้อความจากเว็บเพจเป็นข้อความอีเมล ไม่ว่าจะเป็นแบบรวมภาพหรือไม่รวม และการเข้าถึงเช่นนี้อาจไม่ถูกบล็อก
วิธีต่าง ๆ > ฟีดรีดเดอร์หรือ RSS aggregator

ฟีดรีดเดอร์ของ Feedly, Digg Reader, และ บล็อกไลนส์ (Bloglines) เป็นต้น อาจสามารถรับและส่งต่อฟีดข้อมูล (RSS) ที่จะถูกบล็อกถ้าเข้าถึงเว็บไซต์โดยตรง เพราะเป็นระบบบริการที่เข้าถึงเว็บไซต์ ไม่ใช้ผู้ใช้ที่ถูกบล็อก ฟีดรีดเดอร์อาจเป็นโปรแกรมที่ดาวน์โหลดแล้วติดตั้งบนระบบผู้ใช้ หรืออาจเป็นเว็บแอปที่เข้าถึงผ่านเว็บไซต์นั้น ๆ ได้
วิธีต่าง ๆ > การเปลี่ยนยูอาร์แอล

HTTPS (เอชทีทีพีเอส) อาจไม่ถูกบล็อก ดังนั้น ลองเปลี่ยนยูอาร์แอลที่ขึ้นต้นด้วย HTTP:// ให้เป็น HTTPS:// ก็อาจหลีกเลี่ยงการถูกเซ็นเซอร์ได้ นี่จะช่วยในกรณีที่เป็นการเซ็นเซอร์แบบกรองเนื้อหาโดยเฉพาะ ๆ เพราะการเชื่อมต่อด้วยเอชทีทีพีเอสจะทำให้อุปกรณ์เซ็นเซอร์ไม่สามารถรู้ถึงหน้าหรือคำสำคัญที่ผู้ใช้ส่งขอไปยังระบบบริการได้ (แต่ก็ยังเห็นชื่อโดเมนของยูอาร์แอลได้ เช่น เห็นว่า ผู้ใช้กำลังดู th.wikipedia.org อยู่แต่จะไม่สามารถเห็นหน้าที่ดูโดยเฉพาะ ๆ) จึงสามารถเข้าถึงเนื้อหาด้วย HTTPS ที่อาจเข้าถึงไม่ได้เมื่อใช้เอชทีทีพีธรรมดา ๆ
ชื่อโดเมนอื่นอาจไม่ถูกบล็อก ตัวอย่างเช่น ชื่อโดเมนต่อไปนี้เป็นเว็บไซต์เดียวกัน คือ http://wikimedia.org, http://www.wikimedia.org, https://web.archive.org/web/20120224022641/http://text.wikimedia.org/, และ https://web.archive.org/web/20120224030658/http://text.pmtpa.wikimedia.org/
หรือ เช่น http://twitter.com และ http://m.twitter.com
อนึ่ง ยูอาร์แอลอื่น ๆ อาจไม่ถูกบล็อก เช่น www.open.com เทียบกับ www.open.com/, blocked.com, open.com/, www.open.com/index.htm, และ www.open.com/index.html.
การใช้ที่อยู่ไอพีโดยตรงแทนที่ชื่อโดเมน เช่น http://208.80.152.2 เก็บถาวร ตุลาคม 4, 2011 ที่ เวย์แบ็กแมชชีน หรือใช้ชื่อโดเมนแทนที่อยู่ไอพีโดยตรง เช่น http://wikimedia.org บางครั้งอาจทำให้เข้าถึงเว็บไซต์ที่ถูกบล็อกได้
การใส่ที่อยู่ไอพีโดยเลขที่ไม่ใช่ฐาน 10 อาจเลี่ยงตัวกรองบางประเภทได้ ยกตัวอย่างเช่น ยูอาร์แอลต่อไปนี้ล้วนเข้าถึงเว็บไซต์เดียวกัน แม้บราวเซอร์อาจจะไม่รู้จักทุกรูปแบบ รวมทั้ง http://208.80.152.2 เก็บถาวร ตุลาคม 4, 2011 ที่ เวย์แบ็กแมชชีน (เลขฐานสิบแบบมีจุด), http://3494942722 เก็บถาวร 2012-01-14 ที่ เวย์แบ็กแมชชีน (เลขฐานสิบ), http://0320.0120.0230.02 เก็บถาวร 2012-01-14 ที่ เวย์แบ็กแมชชีน (เลขฐานแปดแบบมีจุด), http://0xd0509802%5Bลิงก์เสีย%5D (เลขฐานสิบหก), และ http://0xd0.0x50.0x98.0x2%5Bลิงก์เสีย%5D (เลขฐานสิบหกแบบมีจุด)
วิธีต่าง ๆ > การใช้ระบบบริการดีเอ็นเอสอื่น ๆ

การใช้ระบบบริการดีเอ็นเอสอื่น ๆ นอกเหนือจากที่ให้โดยผู้ให้บริการอินเทอร์เน็ตอาจเลี่ยงเทคนิกการบล็อกโดยดีเอ็นเอส และ กูเกิล ให้บริการดีเอ็นเอสฟรี ที่อยู่ไอพีของระบบบริการดีเอ็นเอสของกูเกิลรวมทั้ง
(IPv4) 8.8.8.8 และ 8.8.4.4
(IPv6) 2001:4860:4860::8888 และ 2001:4860:4860::8844
|   | เลขที่อยู่ IPv4  | เลขที่อยู่ IPv6 |
| --- | --- | --- |
| ธรรมดา  |  208.67.222.222 (resolver1.opendns.com)  208.67.220.220 (resolver2.opendns.com)  208.67.222.220 (resolver3.opendns.com)  208.67.220.222 (resolver4.opendns.com)  |  2620:0:ccc::2  2620:0:ccd::2 |
| กันเด็ก  |  208.67.222.123 (resolverl-fs.opendns.com)  208.67.220.123 (resolver2-fs.opendns.com) |  |
วิธีต่าง ๆ > เว็บไซต์ที่ให้บริการเป็นพร็อกซี

บทความหลัก: พร็อกซีเซิร์ฟเวอร์
เว็บไซต์ที่ให้บริการเป็นพร็อกซี (หรือเรียกว่า เว็บพร็อกซี) บ่อยครั้งเป็นวิธีที่ง่ายสุดเร็วสุดในการเข้าถึงเว็บไซต์ที่ถูกบล็อก เว็บไซต์เช่นนี้ใช้ได้ก็เพราะตัวเองไม่ถูกบล็อก แต่สามารถแสดงข้อมูลที่ถูกบล็อกได้ ซึ่งปกติทำโดยใส่ยูอาร์แอลที่หน้าเว็บเพจซึ่งบริการจะนำมาแสดงให้ดู โดยแนะนำให้ต่อกับบริการแบบเอชทีทีพีเอสเพราะข้อมูลจะเข้ารหัสลับและยากกว่าที่จะบล็อก
ด้วยวิธีนี้ ผู้ใช้ไม่ได้สื่อสารเชื่อมต่อกับเว็บเพจที่ต้องการดูโดยตรง แต่สื่อสารผ่านผู้บริการ
ความปลอดภัยของระบบสามารถเชื่อใจได้เท่ากับที่เชื่อใจผู้ดำเนินการระบบบริการได้ เป็นวิธีที่ดีเนื่องจากไม่ต้องติดตั้งอะไร แต่เนื่องจากที่อยู่ของระบบบริการเหล่านี้เป็นข้อมูลสาธารณะที่รู้กันอย่างกว้างขวาง ระบบกรองข้อมูลก็อาจจะบล็อกเว็บไซต์เหล่านี้ ประเทศต่าง ๆ ที่เซ็นเซอร์อินเทอร์เน็ตในระดับชาติปกติก็จะห้ามไม่ให้เข้าถึงเว็บไซต์เหล่านี้ด้วย
เทคนิกนี้ไม่ต้องเปลี่ยนค่าตั้งของบราวเซอร์หรือระบบผู้ใช้ แต่ผู้ใช้ต้องมีปฏิสัมพันธ์กับหน้าต่อประสาน/หน้าเว็บของระบบพร็อกซีนอกเหนือจากหน้าเว็บของระบบปลายทาง ซึ่งอาจสร้างความสับสน ข้อเสียอีกอย่างหนึ่งก็คือเนื้อหาแบบแอ็กทีฟ เช่น อะโดบี แฟลชเป็นต้น จะทำงานไม่ได้ดีหรือไม่ได้ อนึ่ง อาจเป็นวิธีการที่ไม่ดีถ้าผู้ใช้เสี่ยงต่อการถูกเฝ้าสังเกตการใช้เน็ตและผู้ให้บริการก็สามารถบันทึกกิจกรรมออน์ไลน์ของผู้ใช้ทุกอย่าง ซึ่งอาจเป็นความเสี่ยงในเรื่องความเป็นส่วนตัว
รายการเว็บไซต์ที่ให้บริการเป็นพร็อกซีหาได้จากเว็บไซต์เช่น proxy.org เก็บถาวร สิงหาคม 15, 2013 ที่ เวย์แบ็กแมชชีน ซึ่งติดตามเว็บพร็อกซี 50,824 ไซต์และอัปเดตทุก ๆ 10 นาที หรือจาก DMOZ เก็บถาวร สิงหาคม 19, 2018 ที่ เวย์แบ็กแมชชีน หรือหาได้จากเสิร์ชเอนจินโดยคำว่า "free web proxy" อนึ่ง เว็บบราวเซอร์อาจมีค่าตั้งให้ใช้พร็อกซี หรือมีโปรแกรมเสริมให้ใช้พร็อกซีโดยอัตโนมัติ
บราวเซอร์โอเปร่ามินิที่มีให้ใช้ในโทรศัพท์มือถือ ใช้เทคนิคดาวน์โหลดผ่านพร็อกซีที่เข้ารหัสลับและบีบอัดข้อมูลเพื่อให้เร็วขึ้น แต่ผลข้างเคียงก็คือ สามารถหลีกเลี่ยงการตรวจพิจารณาทางอินเทอร์เน็ตได้หลายอย่าง ในปี 2009 รัฐบาลจีนได้ห้ามโอเปร่าทุกรุ่นยกเว้นรุ่นที่ทำเป็นพิเศษเพื่อใช้ในจีน
วิธีต่าง ๆ > พร็อกซีกลับหน้า (Reverse proxy)

พร็อกซีกลับหน้า (reverse proxy) เป็นพร็อกซีรับหน้ากับอินเทอร์เน็ตที่ใช้เพื่อควบคุมและป้องกันการเข้าถึงเซิร์ฟเวอร์ในเครือข่ายส่วนตัว และบ่อยครั้งทำหน้าที่อื่น ๆ รวมทั้งการกระจายงาน (load balancing) การพิสูจน์ตัวจริง (authentication) การถอดรหัสลับ หรือการแคช แต่เว็บไซต์ก็สามารถใช้พร็อกซีกลับหน้าสำหรับส่งต่อการสื่อสารเพื่อหลีกเลี่ยงการเซ็นเซอร์
วิธีต่าง ๆ > เครือข่ายส่วนตัวเสมือน

บทความหลัก: เครือข่ายส่วนตัวเสมือน
ผู้ใช้ที่ถูกเซ็นเซอร์อาจสร้างการเชื่อมต่อที่ปลอดภัยกับคอมพิวเตอร์ในประเทศที่มีกฎหมายอ่อนกว่าผ่านเครือข่ายส่วนตัวเสมือน (วีพีเอ็น) แล้วชมดูอินเทอร์เน็ตเหมือนกับอยู่ในประเทศนั้น บริการบางแห่งมีค่าใช้จ่ายประจำเดือน บางแห่งฟรีแต่มีโฆษณา
ตามเว็บไซต์เกี่ยวกับ วีพีเอ็น แห่งหนึ่ง "กล่าวอย่างง่ายที่สุดคือ มันสร้างการเชื่อมต่อที่ปลอดภัยและเข้ารหัสลับ เป็นการเชื่อมต่อที่พิจารณาได้ว่าเป็นอุโมงค์ ระหว่างคอมพิวเตอร์ของคุณกับเซิร์ฟเวอร์ที่ดำเนินงานโดยผู้ให้บริการวีพีเอ็น" มันช่วยให้ผู้ใช้อินเทอร์เน็ตป้องกันการสื่อสารไร้สาย หลีกเลี่ยงการจำกัดผู้ใช้โดยภูมิภาคหรือการเซ็นเซอร์เนื้อความ หรือเป็นเหมือนการใช้พร็อกซีเซิร์ฟเวอร์เพื่อป้องกันการระบุที่อยู่ของผู้ใช้ได้ง่าย ๆ อย่างไรก็ดี ระบบบริการอินเทอร์เน็ตบางอย่างอาจจำกัดการให้บริการต่อผู้ที่สื่อสารผ่านระบบวีพีเอ็นที่รู้จัก เพื่อไม่ให้สามารถหลีกเลี่ยงการจำกัดให้บริการโดยภูมิภาคของระบบได้
เครือข่ายส่วนตัวเสมือนมีการส่งต่อการสื่อสารตามโพรโทคอลต่าง ๆ ที่ไม่เหมือนกัน แต่ถ้าเป็นวีพีเอ็นสำหรับอินเทอร์เน็ตโพรโทคอล (ไอพี) เช่น  IPSec  มันก็จะส่งต่อการสื่อสารแบบไอพีทั้งหมดของระบบผู้ใช้ไปยังระบบบริการ วีพีเอ็น  ซึ่งให้ความปลอดภัยโดยมีการพิสูจน์ตัวจริง ป้องกันบูรณภาพของข้อมูล และเข้ารหัสลับ เมื่อข้อมูลไปถึงระบบบริการแล้ว มันก็จะส่งข้อมูลดั้งเดิมคือถอดรหัสลับแล้วต่อไปยังระบบปลายทาง ทำให้ผู้ใช้สามารถเข้าถึงระบบปลายทางได้เป็นปกติ ระบบบริการปลายทางเช่น เว็บไซต์ต่าง ๆ ที่อาจถูกบล็อกถ้าพยายามเข้าถึงโดยตรง
ให้สังเกตว่า วีพีเอ็นอาจช่วยป้องกันไม่ให้คนอื่นแอบฟังการสื่อสารเฉพาะที่ (เช่น ในเครือข่ายไร้สาย) ได้ แต่ผู้ให้บริการ ไม่ว่าจะเป็นแบบเพื่อการค้า เพื่อการกุศล หรือแบบดำเนินงานเป็นส่วนบุคคล/องค์กร ก็ยังสามารถบันทึกการใช้อินเทอร์เน็ตต่าง ๆ ของผู้ใช้ได้ หรือแม้อาจให้ผู้อื่นดูบันทึกของผู้ใช้ (เช่น เพื่อขายข้อมูล) ดังนั้น เจ้าหน้าที่บ้านเมืองก็ยังสามารถบังคับให้ผู้บริการแสดงบันทึกการใช้หรือข้อมูลอื่น ๆ ของผู้ใช้ได้ ดังนั้น ผู้ใช้จำต้องสืบหาบริการเครือข่ายส่วนตัวที่ตนสามารถเชื่อใจได้จริง ๆ เพราะแม้แต่ผู้ให้บริการที่โฆษณานโยบายความเป็นส่วนตัวที่ยอดเยี่ยม ก็ยังอาจเป็นคน/องค์กรที่ไว้ใจไม่ได้
วิธีต่าง ๆ > อุโมงค์ผ่าน SSH

โดยการตั้งอุโมงค์ (tunneling) ผ่าน SSH ผู้ใช้สามารถสื่อสารผ่านช่องที่เข้ารหัสลับ ซึ่งทั้งคำขอดูเว็บไซต์ที่ถูกบล็อกและคำตอบจากเว็บไซต์ไม่สามารถรู้ได้โดยผู้อื่น เพราะการสื่อสารจะปรากฏเป็นข้อความเข้ารหัสลับแบบ SSH ที่ตรวจดูไม่ได้ ในการนี้ ผู้ใช้จะต้องสามารถติดต่อเพื่อตั้งอุโมงค์กับระบบบริการได้ เช่น ตั้งให้ระบบผู้ใช้ตั้งอุโมงค์กับระบบริการ SSH เพื่อส่งการสื่อสารจากช่องทาง 80 ไปยังระบบปลายทางที่ช่องทาง 80 ดังนั้น เมื่อผู้ใช้บอกเบราว์เซอร์ให้ต่อกับ http://localhost ระบบผู้ใช้ก็จะส่งข้อมูลผ่านอุโมงค์ SSH ไปยังระบบบริการ ซึ่งส่งต่อข้อมูลไปยังระบบปลายทางที่ช่องทาง 80 ต่อไป
วิธีต่าง ๆ > การส่งข้อมูลจากบุคคลไปยังบุคคล (Sneakernets)

sneakernet เป็นการถ่ายโอนข้อมูลอิเล็กทรอนิก โดยเฉพาะไฟล์คอมพิวเตอร์ โดยส่งด้วยมือผ่านหน่วยเก็บข้อมูลคอมพิวเตอร์ ซึ่งทำได้ไม่ว่าจะจำกัดการเข้าถึงเครือข่ายไม่ว่าจะอย่างไร เพราะไม่ได้ใช้เครือข่ายโดยประการทั้งปวง
วิธีต่าง ๆ > การหลีกเลี่ยงแบบผสม

วิธีการหลีกเลี่ยงต่าง ๆ ยังสามารถรวมใช้ด้วยกันอีกด้วย ยกตัวอย่างเช่น smart DNS proxy server เป็นวิธีการผสม ที่ใช้ระบบริการดีเอ็นเอสต่างหากร่วมกับเครือข่ายส่วนตัวเสมือน บ่อยครั้งเพื่อใช้หลีกเลี่ยงการบล็อกที่อยู่ไอพีโดยภูมิประเทศ (geo-blocking)
ซอฟต์แวร์

CGI proxies (พร็อกซีซีจีไอ) ใช้สคริปต์ด้านเซิร์ฟเวอร์เพื่อทำหน้าที่เป็นพร็อกซี คือ ผู้ใช้บริการพร็อกซีซีจีไอ จะส่งยูอาร์แอลที่ต้องการภายในส่วนข้อมูลของคำขอเอชทีทีพีไปยังระบบบริการ ระบบบริการก็จะดึงเอาตัวระบุปลายทางที่ต้องการจากส่วนข้อมูลของคำขอ และส่งคำขอเอชทีทีพีเองไปยังระบบปลายทาง แล้วจึงส่งต่อข้อมูลที่ได้ให้กับผู้ใช้ เป็นระบบที่เหมือนกับเว็บไซต์ที่ให้บริการเป็นพร็อกซีดังที่ได้กล่าวมาแล้ว ความปลอดภัยของระบบนี้สามารถเชื่อใจได้เท่ากับที่เชื่อใจผู้ดำเนินการระบบบริการได้ เทคนิกนี้ไม่ต้องเปลี่ยนค่าตั้งของบราวเซอร์หรือระบบผู้ใช้ แต่ผู้ใช้ต้องมีปฏิสัมพันธ์กับหน้าต่อประสาน/หน้าเว็บของระบบพร็อกซีนอกเหนือจากหน้าเว็บของระบบปลายทาง ซึ่งอาจสร้างความสับสน ข้อเสียอีกอย่างหนึ่งก็คือเนื้อหาแบบแอ็กทีฟ เช่น อะโดบี แฟลชเป็นต้น จะทำงานไม่ได้ดีหรือไม่ได้
HTTP proxies (พร็อกซีเอชทีทีพี) ส่งคำขอเอชทีทีพีผ่านไปยังระบบพร็อกซีในระหว่าง โดยผู้ใช้จะส่งคำขอเอชทีทีพีไปยังระบบพร็อกซีเหมือนกับคำขอที่ส่งไปยังระบบปลายทางที่ต้องการ ระบบพร็อกซีจะตรวจดูคำขอเอชทีทีพี และส่งคำขอเอชทีทีพีเองไปยังระบบปลายทาง แล้วจึงส่งต่อคำตอบกลับไปยังผู้ใช้ ความปลอดภัยของระบบนี้สามารถเชื่อใจได้เท่ากับที่เชื่อใจผู้ดำเนินการระบบบริการได้ เทคนิกนี้จะต้องตั้งค่าบราวเซอร์ของผู้ใช้หรือมีซอฟต์แวร์ที่ตั้งค่าให้โดยอัตโนมัติ เมื่อตั้งแล้ว เทคนิกนี้ทำให้สามารถใช้บราวเซอร์ทำการกับหน้าเว็บของระบบปลายทางได้เหมือนปกติ
Application proxies (พร็อกซีแอ็ป) คล้ายกับพร็อกซีเอชทีทีพีรวมทั้งข้อดีข้อเสีย แต่สนับสนุนโปรแกรมออนไลน์ต่าง ๆ นอกเหนือจากที่ใช้โพรโทคอลเอชทีทีพีหรือเอชทีทีพีเอส คือสามารถใช้โปรแกรมอื่น ๆ นอกเหนือจากเว็บเบราว์เซอร์ เช่นใช้โปรแกรมอีเมลคือมอซิลลา ธันเดอร์เบิร์ดเป็นต้น
วีพีเอ็น (เครือข่ายส่วนตัวเสมือน) เหมือนเครือข่ายส่วนตัวเสมือนดังที่กล่าวมาก่อน แต่ซอฟต์แวร์อาจช่วยตั้งค่าระบบให้โดยอัตโนมัติและอาจมีการเชื่อมต่อกับเซิฟเวอร์วีพีเอ็นต่าง ๆ โดยสุ่มหรือโดยผัดเปลี่ยน เพื่อหลี่กเลี่ยงการถูกบล็อกที่เพิ่มขึ้นเรื่อย ๆ
ระบบเพียร์ทูเพียร์ (Peer-to-peer) จะเก็บข้อมูลกระจายไปตามเซิร์ฟเวอร์ของอาสาสมัคร โดยร่วมใช้กับเทคนิคอื่น ๆ รวมทั้งการจัดเส้นทางส่งข้อมูลเพื่อลดความเชื่อใจที่ต้องให้กับเซิร์ฟเวอร์อาสาสมัครหรือกับเครือข่ายสังคม เป็นการสร้างความเชื่อใจระหว่างผู้ใช้และระบบบริการ ระบบเพียร์ทูเพียร์สามารถเชื่อใจเท่าที่จะเชื่ออาสาสมัครผู้ดำเนินการเซิร์ฟเวอร์โดยรวม ๆ หรือเท่าที่สถาปัตยกรรมของระบบจะจำกัดจำนวนข้อมูลที่เก็บไว้ในเซิร์ฟเวอร์ใดเซิร์ฟเวอร์หนึ่งโดยเดี่ยว ๆ บวกกับความเชื่อใจว่า ผู้ดำเนินการจะไม่ร่วมมือกันรวบรวมข้อมูลที่ตนมี
ระบบเปลี่ยนทางส่งข้อมูล (Re-routing) จะส่งรับข้อมูลผ่านลำดับพร็อกซีเซิร์ฟเวอร์ โดยเข้ารหัสลับที่ทุก ๆ พร็อกซี ทำให้พร็อกซีแต่ละตัวรู้อย่างมากว่า การสื่อสารเริ่มต้นมาจากใครหรือส่งไปหาใคร แต่ไม่สามารถรู้ข้อมูลทั้งสอง ซึ่งทำให้สามารถลดความเชื่อใจต่อพร็อกซีแต่ละตัว ๆ
ดูเพิ่ม

การสอดส่องคอมพิวเตอร์และเครือข่าย
ความเป็นส่วนตัวทางอินเทอร์เน็ต
อ้างอิงอื่น ๆ

Dingledine, Roger; Mathewson, Nick; Syverson, Paul (August 13, 2004). "Tor: The Second-Generation Onion Router". Proc. 13th USENIX Security Symposium. San Diego, California. สืบค้นเมื่อ 2008-11-17. {{cite conference}}: |ref=harv ไม่ถูกต้อง (help) tor-design.pdf PDF (292 KB)
แหล่งข้อมูลอื่น

Casting A Wider Net: Lessons Learned in Delivering BBC Content on the Censored Internet[ลิงก์เสีย], Ronald Deibert, Canada Centre for Global Security Studies and Citizen Lab, Munk School of Global Affairs, University of Toronto, 11 October 2011
Censorship Wikia, an anti-censorship site that catalogs past and present censored works, using verifiable sources, and a forum to discuss organizing against and circumventing censorship
"Circumvention Tool Evaluation: 2011", Hal Roberts, Ethan Zuckerman, and John Palfrey, Berkman Centre for Internet & Society, 18 August 2011
"Circumvention Tool Usage Report: 2010", Hal Roberts, Ethan Zuckerman, Jillian York, Robert Faris, and John Palfrey, Berkman Centre for Internet & Society, 14 October 2010
Digital Security and Privacy for Human Rights Defenders[ลิงก์เสีย], by Dmitri Vitaliev, Published by Front Line - The International Foundation for the Protection of Human Rights Defenders
"Digital Tools to Curb Snooping", New York Times, 17 July 2013
"DNS Nameserver Swapping" เก็บถาวร มิถุนายน 6, 2017 ที่ เวย์แบ็กแมชชีน, Methods and Scripts useful for evading censorship through DNS filtering
How to Bypass Internet Censorship, also known by the titles: Bypassing Internet Censorship or Circumvention Tools, a FLOSS Manual, 10 March 2011, 240 pp. Translations have been published in Arabic เก็บถาวร ธันวาคม 25, 2011 ที่ เวย์แบ็กแมชชีน, Burmese เก็บถาวร สิงหาคม 10, 2016 ที่ เวย์แบ็กแมชชีน, Chinese เก็บถาวร สิงหาคม 11, 2016 ที่ เวย์แบ็กแมชชีน, Persian เก็บถาวร เมษายน 13, 2016 ที่ เวย์แบ็กแมชชีน, Russian เก็บถาวร สิงหาคม 13, 2016 ที่ เวย์แบ็กแมชชีน, Spanish เก็บถาวร ธันวาคม 30, 2017 ที่ เวย์แบ็กแมชชีน, and Vietnamese เก็บถาวร ตุลาคม 15, 2016 ที่ เวย์แบ็กแมชชีน
Internet censorship wiki เก็บถาวร สิงหาคม 28, 2011 ที่ เวย์แบ็กแมชชีน, provides information about different methods of access filtering and ways to bypass them
"Leaping over the Firewall: A Review of Censorship Circumvention Tools" เก็บถาวร กันยายน 15, 2011 ที่ เวย์แบ็กแมชชีน, by Cormac Callanan (Ireland), Hein Dries-Ziekenheiner (Netherlands), Alberto Escudero-Pascual (Sweden), and Robert Guerra (Canada), Freedom House, April 2011
"Media Freedom Internet Cookbook" by the OSCE Representative on Freedom of the Media, Vienna, 2004
"Online Survival Kit", We Fight Censorship project of Reporters Without Borders
"Selected Papers in Anonymity", Free Haven Project, accessed 16 September 2011
"Ten Things to Look for in a Circumvention Tool", Roger Dingledine, The Tor Project, September 2010
ตำบลหนองขอน

| ตำบลหนองขอน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Khon
แผนที่แสดงที่ตั้งของตำบลหนองขอน
ประเทศ: ไทย
จังหวัด: อุบลราชธานี
อำเภอ: เมืองอุบลราชธานี
พื้นที่
 • ทั้งหมด: 54 ตร.กม. (21 ตร.ไมล์)
ประชากร
 • ทั้งหมด: 9,609 คน
 • ความหนาแน่น: 177.94 คน/ตร.กม. (460.9 คน/ตร.ไมล์)
รหัสไปรษณีย์ : 34000
รหัสภูมิศาสตร์: 340105
เว็บไซต์
 ส่วนหนึ่งของสารานุกรมประเทศไทย
ตำบลหนองขอน เป็นตำบลในอำเภอเมืองอุบลราชธานี จังหวัดอุบลราชธานี ตั้งอยู่ทางทิศตะวันตกเฉียงเหนือห่างจากตัวเมืองฯ ประมาณ 13 กิโลเมตร มีพื้นที่ทิ้งสิ้น 54 ตารางกิโลเมตร จากการสำรวจสำมะโนประชากรในปี พ.ศ. 2562 พบว่ามีประชากร 9,609 คน ครัวเรือนทั้งหมด 3,071 ครัวเรือน
ปัจจุบันพื้นที่ของตำบลหนองขอนทั้งตำบล อยู่ภายใต้การบริหารจัดการขององค์การบริหารส่วนตำบลหนองขอน
ประวัติ

บริเวณที่ตั้งของตำบลหนองขอนในปัจจุบันนั้น มีการตั้งรกรากของผู้คนมาเป็นเวลากว่า 250 ปีแล้ว โดยตั้งชื่อหมู่บ้านและตำบลตามชื่อบึงหนองขอน ซึ่งเป็นบึงน้ำธรรมชาติขนาดใหญ่ประมาณ 1 ตารางกิโลเมตรในพื้นที่ และในปี พ.ศ. 2538 ได้มีการแบ่งพื้นที่ทางตอนเหนือของตำบลหนองขอนเพื่อจัดตั้งเป็นตำบลปะอาว อำเภอเมืองอุบลราชธานี
ขนาดและที่ตั้ง

ตำบลหนองขอนตั้งอยู่ทางทิศตะวันตกเฉียงเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 13 กิโลเมตร การคมนาคมผ่านถนนสายหลักทางหลวงหมายเลข 23 (ถนนแจ้งสนิท) มีขนาดพื้นที่ 54 ตารางกิโลเมตร พื้นที่แนวเขตด้านใต้ของตำบล มีลักษณะเป็นเนินดินริมฝั่งน้ำ พื้นที่ค่อนข้างราบลุ่ม มีลำเซบายไหลผ่านเขตด้านใต้และตะวันตกของตำบล
เขตการปกครองและประชากร

ตำบลหนองขอนประกอบด้วยหมู่บ้านทั้งสิ้น 12 หมู่บ้าน แบ่งเป็น 15 ชุมชน (หมู่) ประชากร 9,609 คน แบ่งเป็น เพศชาย 4,797 คน, เพศหญิง 4,812 คน มีจำนวนครัวเรือนทั้งสิ้น 3,071 ครัวเรือน จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้
| สถิติประชากรตามทะเบียนราษฎร   ตำบลหนองขอน > ปี (พ.ศ.) | สถิติประชากรตามทะเบียนราษฎร   ตำบลหนองขอน > ประชากร | สถิติประชากรตามทะเบียนราษฎร   ตำบลหนองขอน > ±% |
| --- | --- | --- |
| 2536 | 12,603 | — |
| 2539 | 7,820 | −37.95%† |
| 2542 | 8,018 | +2.53% |
| 2545 | 8,274 | +3.19% |
| 2547 | 8,371 | +1.17% |
| 2549 | 8,482 | +1.33% |
| 2551 | 9,063 | +6.85% |
| 2553 | 9,191 | +1.41% |
| 2555 | 9,216 | +0.27% |
| 2557 | 9,330 | +1.24% |
| 2559 | 9,464 | +1.44% |
| 2561 | 9,525 | +0.64% |
2563: 
หมายเหตุ: † : พ.ศ. 2538 แยกพื้นที่บางส่วนจัดตั้ง เป็นตำบลปะอาว
| หมู่บ้าน | ชุมชน | ประชากร (คน)> พ.ศ. 2562 | ประชากร (คน)> พ.ศ. 2561 | ประชากร (คน)> พ.ศ. 2560 | ประชากร (คน)> พ.ศ. 2559 | ประชากร (คน)> พ.ศ. 2558 | ประชากร (คน)> พ.ศ. 2557 | ประชากร (คน)> พ.ศ. 2556 | ประชากร (คน)> พ.ศ. 2555 | ประชากร (คน)> พ.ศ. 2554 | ประชากร (คน)> พ.ศ. 2553 |
| --- | --- | --- | --- | --- | --- | --- | --- | --- | --- | --- | --- |
| ทะเบียนบ้านกลาง | — | 479 | 457 | 455 | 464 | 469 | 491 | 462 | 468 | 467 | 504 |
| บ้านหนองไหล | หมู่ที่ 1 | 503 | 503 | 486 | 481 | 478 | 466 | 460 | 442 | 438 | 437 |
| บ้านหนองไหล | หมู่ที่ 2 | 718 | 706 | 703 | 705 | 682 | 662 | 657 | 668 | 652 | 640 |
| บ้านหนองไหล | หมู่ที่ 12 | 456 | 463 | 462 | 459 | 450 | 443 | 446 | 431 | 429 | 425 |
| รวมบ้านหนองไหล | รวมบ้านหนองไหล | 1,677 | 1,672 | 1,651 | 1,645 | 1,610 | 1,571 | 1,563 | 1,541 | 1,519 | 1,502 |
| บ้านทุ่งขุนใหญ่ | หมู่ที่ 3 | 1,023 | 1,022 | 1,033 | 1,019 | 1,003 | 997 | 998 | 986 | 973 | 972 |
| บ้านจานไหล | หมู่ที่ 4 | 583 | 569 | 569 | 552 | 552 | 544 | 532 | 517 | 515 | 514 |
| บ้านเชือก | หมู่ที่ 5 | 547 | 546 | 538 | 543 | 541 | 539 | 528 | 528 | 517 | 523 |
| บ้านหนองขอน | หมู่ที่ 6 | 689 | 700 | 713 | 713 | 723 | 732 | 743 | 741 | 739 | 736 |
| บ้านหนองขอน | หมู่ที่ 10 | 1,007 | 998 | 996 | 999 | 981 | 975 | 965 | 964 | 983 | 974 |
| บ้านหนองขอน | หมู่ที่ 15 | 350 | 359 | 352 | 354 | 358 | 345 | 347 | 349 | 354 | 360 |
| รวมบ้านหนองขอน | รวมบ้านหนองขอน | 2,046 | 2,057 | 2,061 | 2,066 | 2,062 | 2,052 | 2,055 | 2,054 | 2,076 | 2,070 |
| บ้านหนองช้าง | หมู่ที่ 7 | 655 | 646 | 645 | 647 | 646 | 642 | 645 | 660 | 666 | 678 |
| บ้านดอนชี | หมู่ที่ 8 | 578 | 574 | 573 | 564 | 574 | 563 | 566 | 576 | 581 | 571 |
| บ้านหนองไฮ | หมู่ที่ 9 | 603 | 590 | 587 | 586 | 586 | 578 | 580 | 576 | 565 | 554 |
| บ้านทุ่งบูรพา | หมู่ที่ 11 | 690 | 688 | 680 | 684 | 667 | 671 | 663 | 655 | 652 | 650 |
| บ้านพรานบุญ | หมู่ที่ 13 | 339 | 326 | 323 | 317 | 311 | 305 | 303 | 300 | 304 | 304 |
| บ้านนาทุ่งมั่ง | หมู่ที่ 14 | 389 | 378 | 383 | 377 | 371 | 378 | 361 | 355 | 355 | 349 |
| รวมตำบลหนองขอน | รวมตำบลหนองขอน | 9,609 | 9,525 | 9,498 | 9,464 | 9,392 | 9,330 | 9,256 | 9,216 | 9,190 | 9,191 |
สถานที่สำคัญ > แหล่งท่องเที่ยว

แกรนแคนยอนอุบลราชธานี
อุทยานบึงบัว
สถานที่สำคัญ > สถานศึกษา

วิทยาลัยเกษตรและเทคโนโลยีอุบลราชธานี
โรงเรียนหนองขอนวิทยา
สถานที่สำคัญ > สถานที่ราชการ

องค์การบริหารส่วนตำบลหนองขอน
สนามทุ่งบูรพา สำนักงานการกีฬาแห่งประเทศไทย จังหวัดอุบลราชธานี
ดูเพิ่ม

ตำบลปะอาว